gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8583, del 03-07-2019 (2019/6673)

Extracte de la Resolució de 19 de juny de 2019, del rector, per la qual es convoca 3 beques d'ajudes a matrícula per a estudiar el màster universitari en Enginyeria de Camins, Canales i Ports, per la Cátedra Fundación Juan Arizo Serrulla per al curs 2019/20.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8583

Data del DOGV
:   03-07-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/6673


Data del document
:   19-06-2019

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 19 de juny de 2019, del rector, per la qual es convoca 3 beques d'ajudes a matrícula per a estudiar el màster universitari en Enginyeria de Camins, Canales i Ports, per la Cátedra Fundación Juan Arizo Serrulla per al curs 2019/20. [2019/6673]  
BDNS (identif.): 464162.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual es pot consultar en la Base de dades Nacional de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Podran participar:  
- Estudiants de la UPV matriculats en el curs acadèmic 2019/20 en el màster universitari en Enginyeria de Camins, Canales i Ports.  
  
Que complisquen els requisits exigits en la convocatòria.  
  
Segon. Finalitat  
L'objecte d'aquesta convocatòria pretén atendre, mitjançant una convocatòria general, les demandes d'aquells alumnes matriculats en el Màster en Enginyeria de Camins, Canales i Ports de la UPV que acrediten una situació personal o familiar d'especial necessitat econòmica durant el curs acadèmics 2019-2020 i no gaudisquen d'altres beques o ajudes a l'estudi per a la mateixa finalitat.  
  
Tercer. Bases reguladores  
Accesibles en http://www.iccp.es  
  
Quart. Import  
S'estableixen 3 beques d'ajuda a matrícula. La quantia total de les ajudes ascendeix a 9.000,00 euros. La distribució de les 3 beques d'ajuda a matrícula serà per un import màxim de 3.000,00 euros cadascuna d'elles.  
  
Cinqué. Termini de presentació de sol·licituds  
A partir de l'endemà de la publicació d'aquest extracte en el Diari Oficial de la Generalitat Valenciana i fins al 31 d'octubre de 2019.  
  
  
València, 19 de juny de 2019.- El rector: Francisco José Mora Mas.
Diari Oficial de la Generalitat Valenciana


Sumari del DOGV 8592, del 16-07-2019 (2019/7237)

DECRET 122/2019, de 5 de juliol, del Consell, pel qual es nomena la persona titular de la Direcció General de Qualitat i Educació Ambiental.
--------------------------------------------------------------------------------------------------------------------------------------------

### Dades del document

Número de DOGV
:   8592

Data del DOGV
:   16-07-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/7237


Data del document
:   05-07-2019

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Decret

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

DECRET 122/2019, de 5 de juliol, del Consell, pel qual es nomena la persona titular de la Direcció General de Qualitat i Educació Ambiental. [2019/7237]  
 D'acord amb el que disposen els articles 17.a, 28.b i 33.2 de la Llei 5/1983, de 30 de desembre, de la Generalitat, del Consell, a proposta de la consellera d'Agricultura, Desenvolupament Rural, Emergència Climàtica i Transició Ecològica, i amb la deliberació prèvia del Consell, en la reunió de 5 de juliol de 2019,  
  
  
DECRETE  
  
El nomenament de Joan Piquer Huerga, com a director general de Qualitat i Educació Ambiental.  
Aquest decret tindrà efectes des de l'endemà de la publicació en el Diari Oficial de la Generalitat Valenciana.  
  
València, 5 de juliol de 2019  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 8595, del 19-07-2019 (2019/7368)

ACORD de 12 de juliol de 2019, del Consell, d'autorització de l'expedient de rescabalament 03/2019 per obligacions contretes entre 2009 i 2013.
-----------------------------------------------------------------------------------------------------------------------------------------------

### Dades del document

Número de DOGV
:   8595

Data del DOGV
:   19-07-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/7368


Data del document
:   12-07-2019

Organisme emissor
:   Conselleria de Sanitat Universal i Salut Pública

Tipus de document
:   Acord

Descriptors 

:   * Conselleria de Sanitat Universal i Salut Pública

ACORD de 12 de juliol de 2019, del Consell, d'autorització de l'expedient de rescabalament 03/2019 per obligacions contretes entre 2009 i 2013. [2019/7368]  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la consellera de Sanitat Universal i Salut Pública, prèvia deliberació del Consell, en la reunió de 12 de juliol de 2019,  
  
  
ACORDA  
  
Primer  
Autoritzar l'aprovació per la persona titular de la Conselleria de Sanitat Universal i Salut Pública de l'expedient de rescabalament 03/2019 per les obligacions contretes entre l'1 de gener de 2009 i el 31 de desembre de 2013, per un import de 63.374.212,37 - (IVA inclòs).  
  
Segon  
Autoritzar la imputació al pressupost de 2019 de les obligacions econòmiques contretes entre l'1 de gener de 2009 i el 31 de desembre de 2013, per import de 27.593.976,37 €.  
  
València, 12 de juliol de 2019  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8706, del 27-12-2019 (2019/12003)

Informació pública de l'ampliació de l'expedient d'ocupació de terrenys del camí ramader assagador de les Palmeres, al terme municipal de Redován, amb destinació al gasoducte Cartagena-Orihuela.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8706

Data del DOGV
:   27-12-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/12392


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de l'ampliació de l'expedient d'ocupació de terrenys del camí ramader assagador de les Palmeres, al terme municipal de Redován, amb destinació al gasoducte Cartagena-Orihuela. [2019/12651]  
Als efectes previstos en l'article 34 de la Llei 3/2014, d'11 de juliol, de camins ramaders de la Comunitat Valenciana, i l'article 83 de la Llei 39/2015, d'1 d'octubre, del procediment administratiu comú de les administracions públiques, se sotmet a informació pública l'ampliació de l'expedient FOCUPAVP/25/2017, d'ocupació de terrenys del camí ramader denominat assagador de les Palmeres al terme municipal de Redován, amb destinació al gasoducte Cartagena-Orihuela (Expedient FOCUPAVP/25/2017).  
La qual cosa es fa pública perquè puga ser examinat l'expedient en les oficines de la Direcció Territorial de la Conselleria d'Agricultura, Desenvolupament Rural, Emergència Climàtica i Transició Ecològica d'Alacant, situada al carrer del Professor Manuel Sala, número 2, 2a planta (en horari de 09.00 a 14.30 hores, de dilluns a divendres) i formular les al·legacions que considere oportunes en el termini d'un mes, a partir de la publicació d'aquest anunci.  
Així mateix, i de conformitat amb l'esmentat article 83 de la Llei 39/2015, d'1 d'octubre, del procediment administratiu comú de les administracions públiques, l'expedient es troba a disposició de qualsevol interessat en la pàgina web d'aquesta conselleria, en l'enllaç:  
http://www.agroambient.gva.es/web/medio-natural/servei-d-ordenacio-i-gestio-forestal  
  
Alacant, 18 de desembre de 2019.- La directora territorial: Mari Carmen Catalá Galván.
Diari Oficial de la Generalitat Valenciana


Sumari del DOGV 8589, del 11-07-2019 (2019/5877)

Notificació de la sentència dictada en el procediment ordinari número 820/2018.
-------------------------------------------------------------------------------

### Dades del document

Número de DOGV
:   8589

Data del DOGV
:   11-07-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5877


Organisme emissor
:   Jutjat de Primera Instància Número 3 de Dénia

Tipus de document
:   Edicte

Notificació de la sentència dictada en el procediment ordinari número 820/2018. [2019/5877]  
Marta Moreno Rodríguez, lletrada de l'Administració de justícia del Jutjat de Primera Instància número 3 de Dénia, faig saber que aquest jutjat s'ha dictat la sentència número 117/2019, de data 24 d'abril de 2019, que té l'encapçalament i la dispositiva que s'han ordenat publicar adaptats a la Instrucció número 6/12 , de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades, així com el que disposa la Llei orgànica 15/1999, de 13 de desembre, de protecció de dades, que, literalment, són com segueix:  
  
«Procediment: Procediment ordinari número 820/2018.  
Demandant: Comunitat de Propietaris de Residencial Golden Gardens.  
Procuradora: Verónica Sánchez Matarán.  
Lletrat: Mariano Lorente Gómez.  
Demandat: Dmitri Skryabin.  
Magistrat jutge que la dicta: Javier Alba Marín.  
Dictat a Dénia, 24 d'abril de 2019.  
Dispositiva  
Estime íntegrament la demanda formulada per la procuradora Verónica Sánchez Matarán, en nom i representació de la Comunitat de Propietaris Residencial Golden Gardens, situada a Xàbia, contra Dmitry Skryabin, i el condemne a procedir a la total restauració a costa seua de les obres realitzades consistents en la instal·lació de dues antenes parabòliques i un wifi, amb reposició de les coses al seu estat primitiu, així com a retirar el que s'hi ha instal·lat i, en el cas que no ho duga a terme de manera voluntària dins del termini de tres mesos des de la data de la sentència, es faculta la Comunitat de Propietaris Residencial Golden Gardens a realitzar les obres necessàries i a retirar el que s'ha instal·lat, a costa del demandat, amb imposició expressa de costes causades en aquest procediment a la part demandada.  
El text íntegre de la resolució es troba a disposició de la part a l'oficina judicial.  
Mode d'impugnació: recurs d'apel·lació que s'interposarà davant d'aquest jutjat per a l'Audiència Provincial d'Alacant, dins del termini de vint dies, amb la consignació prèvia del dipòsit legalment previst; definitivament jutjant en primera instància, que pronuncie, mane i firme.»  
  
Atés el parador ignorat de la part demandada, Dmitri Skryabin, estenc aquesta cèdula perquè valga de notificació de forma deguda.  
  
Dénia, 5 de juny de 2019.- La lletrada de l'Administració de justícia: Marta Moreno Rodríguez.
Diari Oficial de la Generalitat Valenciana


Sumari del DOGV 8627, del 04-09-2019 (2019/7746)

Notificació de la sentència dictada en el judici verbal número 616/2017.
------------------------------------------------------------------------

### Dades del document

Número de DOGV
:   8627

Data del DOGV
:   04-09-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/7746


Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació de la sentència dictada en el judici verbal número 616/2017. [2019/7746]  
En aquest procediment de judici verbal número 616/2017, seguit a instàncies de Policlínico San Carlos, SL, contra herència jacent de Fritz Beat Muller, s'ha dictat sentència, el tenor literal de la qual és el següent:  
  
«Sentència número 153/2019  
Jutgessa que la dicta: Ana Verdejo López.  
Lloc: Dénia.  
Data: 12 de juny de 2019.  
Part demandant: Policlínico San Carlos, SL.  
Advocat: Pedro Sillero Olmedo.  
Procurador: Agustín Martí Palazón.  
Part demandada: herència jacent de Fritz Beat Muller.  
Objecte del judici: altres verbals.  
Ana M.ª Verdejo López, magistrada jutgessa titular del Jutjat de Primera Instància número 4 de Dénia i el seu partit, he vist les presents actuacions de judici verbal sobre reclamació de quantitat amb el número 816/2017 a instàncies de Policlínico San Carlos, SL, representat pel procurador Agustín Martí Palazón, contra herència jacent de Fritz Beat Muller, declarada en rebel·lia processal.  
Dispositiva  
Estime la demanda formulada per Policlínico San Carlos, SL, representat pel procurador Agustín Martí Palazón contra herència jacent de Fritz Beat Muller, declarada en rebel·lia processal, i en conseqüència condemne la part demandada a abonar a la part actora la quantitat de 2.257,52 - més l'interés legal de la citada quantitat des de la reclamació extrajudicial efectuada en data 17 de juny de 2016. Tot això amb expressa condemna en costes a la part demandada.  
Contra aquesta resolució no es pot interposar recurs d'apel·lació.  
Aquesta és la meua sentència, en nom del rei, que pronuncie, mane i firme.»  
  
Publicació. L'anterior sentència ha sigut donada, llegida i publicada per la magistrada jutgessa Ana M.ª Verdejo López, qui la va dictar, mentre celebrava audiència pública, en el dia de la data. En done fe.  
I atés que el demandat, herència jacent de Fritz Beat Muller, est troba en parador ignorat, s'expedeix aquest edicte a fi que li valga de notificació de forma deguda.  
  
Dénia, 12 de juny de 2019.- La lletrada de l'Administració de justícia: Dunia M.ª Valero Morant.
Diari Oficial de la Generalitat Valenciana


Sumari del DOGV 8562, del 04-06-2019 (2019/5680)

Extracte de la Resolució de 2 d'abril de 2019, del rector, per la qual es convoquen per la Càtedra Esteve d'Economia per a la Salut els premis al millor treball de fi de grau i al millor treball de fi del màster per al curs 2018/2019.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8562

Data del DOGV
:   04-06-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/5680


Data del document
:   02-04-2019

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 2 d'abril de 2019, del rector, per la qual es convoquen per la Càtedra Esteve d'Economia per a la Salut els premis al millor treball de fi de grau i al millor treball de fi del màster per al curs 2018/2019. [2019/5680]  
BDNS (identif.): 458935.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans  
  
Primer. Beneficiaris  
Podran participar en aquest certamen els estudiants que, a la fi del termini de sol·licituds, hagen finalitzat els estudis de grau o màster a la Universitat Politècnica de València en el curs 2018/2019.  
  
Segon. Objecte  
L'objecte d'aquesta convocatòria és la concessió d'1 premi a l'alumne amb el millor treball de fi de grau i d'1 premi a l'alumne amb el millor treball de fi de màster de la Universitat Politècnica de València presentat durant la convocatòria del curs 2018/2019.  
  
Tercer. Bases reguladores  
Accessibles en https://www.ciegs.upv.es/catedra-esteve/  
  
Quart. Quantia  
Es concediran 1 premi dotat amb mil - (1.000 euros) a l'alumne i cinc-cents - (500 euros) al tutor del millor treball de fi de grau i 1 premi dotat amb mil - (1.000 euros) a l'alumne i cinc-cents - (500 euros) al tutor del millor treball de fi de màster.  
La dotació econòmica dels premis estarà subjecta a la corresponent retenció establida a la normativa vigent sobre IRPF.  
  
Cinqué. Termini de presentació de sol·licituds  
El termini de presentació de sol·licituds comença a partir del dia 24 de juny de 2019 i finalitza el dia 31 d'octubre de 2019.  
  
València, 2 d'abril de 2019.- El rector: Francisco José Mora Mas.
Diari Oficial de la Generalitat Valenciana


Sumari del DOGV 8468, del 21-01-2019 (2019/87)

Notificació de la sentència dictada en el procediment ordinari número 1280/2017.
--------------------------------------------------------------------------------

### Dades del document

Número de DOGV
:   8468

Data del DOGV
:   21-01-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/87


Organisme emissor
:   Jutjat de Primera Instància Número 5 de València

Tipus de document
:   Edicte

Notificació de la sentència dictada en el procediment ordinari número 1280/2017. [2019/87]  
Procediment: procediment ordinari número 1280/2017.  
«Sentencia número 237/2018  
Magistrat jutge: Juan Francisco Guerra Mora.  
Lloc: València.  
Data: 23 de novembre de 2018.  
Demandant: Bankia, SA.  
Advocada: Begoña Casanova Llorens.  
Procurador: Antonio Barber Giménez.  
Demandada: Ana María Conejero Esteve.  
  
Dispositiva  
Estime la demandada interposada pel procurador dels tribunals Antonio Barber Giménez, en nom i presentació de Bankia, SA, contra Ana María Conejero Esteve, i declare la pèrdua del termini concedit al deutor en el contracte de préstec subscrit per les parts el 13 de maig de 2005 i el dret de la part actora a reclamar la totalitat del capital que queda per tornar de tal préstec, més els interessos pactats. Tot això amb imposició expressa de costes a Ana María Conejero Esteve.  
  
Mode d'impugnació: recurs d'apel·lació en el termini de vint dies, des de la notificació d'aquesta resolució, davant d'aquest tribunal, per mitjà d'un escrit en el qual caldrà exposar les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen.  
Així ho acorda i firma el jutge.»  
Publicació. La sentència anterior va ser donada, llegida i publicada pel jutge que la va dictar, estant el lletrat de l'Administració de justícia, en done fe, a València, 23 de novembre de 2018. Segueix la firma.  
  
Atés que es desconeix l'actual domicili o parador de la part demandada, per la diligència d'ordenació de data 26 de novembre de 2018, de conformitat amb el que disposen els articles 497.2 i 156 de la Llei 1/2000, d'enjudiciament civil, s'ha ordenat la publicació d'aquest edicte en el Diari Oficial de la Generalitat Valenciana, per a portar a efecte la diligència de notificació de la sentència, dictada en data 23 de novembre de 2018, a la demandada Ana María Conejero Esteve.  
  
  
València, 26 de novembre de 2018.- El lletrat de l'Administració de justícia: Juan Francisco Guerra Mora.
Diari Oficial de la Generalitat Valenciana


Sumari del DOGV 8573, del 18-06-2019 (2019/6149)

CORRECCIÓ d'errades de la Resolució de 28 de maig de 2019, del Rectorat, per la qual es convoca la provisió, pel sistema de lliure designació, del lloc de treball número 2522, de cap del Servei de Política Lingüística d'aquesta universitat.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8573

Data del DOGV
:   18-06-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/6149


Data del document
:   12-06-2019

Organisme emissor
:   Universitat de València

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de la Resolució de 28 de maig de 2019, del Rectorat, per la qual es convoca la provisió, pel sistema de lliure designació, del lloc de treball número 2522, de cap del Servei de Política Lingüística d'aquesta universitat. [2019/6149]  
Advertida errada material en la publicació de la Resolució de 28 de maig de 2019, publicada al Diari Oficial de la Generalitat Valenciana (DOGV) de data 4 de juny de 2019, es procedeix a rectificar el següent:  
  
Al final de l'annex I, de característiques del lloc de treball, s'afegeixen els següents paràgrafs:  
  
«Lloc aprovat per costos diferencials per a promoció interna, per Acord del Consell Social de 4 d'abril de 2019 (ACSUV 2019/22).  
El nomenament definitiu es farà efectiu en el moment que es produïsca la transformació definitiva del lloc en l'RLT per costos diferencials.»  
  
Aquesta correcció d'errades no reobri el termini de presentació de sol·licituds.  
  
València, 12 de juny de 2019.- La rectora, p. d. (DOGV 09.07.2018), el gerent: Juan Vicente Climent Espí.
Diari Oficial de la Generalitat Valenciana


Sumari del DOGV 8584, del 04-07-2019 (2019/6301)

Informació pública de la sol·licitud d'ocupació temporal de vies pecuàries en el terme municipal de Forcall. Expedient STMA/SF/VP/171/2018.
-------------------------------------------------------------------------------------------------------------------------------------------

### Dades del document

Número de DOGV
:   8584

Data del DOGV
:   04-07-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/6301


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de la sol·licitud d'ocupació temporal de vies pecuàries en el terme municipal de Forcall. Expedient STMA/SF/VP/171/2018. [2019/6301]  
Es tramita en la Direcció Territorial de Castelló l'autorització per a l'ocupació temporal de domini públic en les vies pecuàries núm. 18, Assagador de la carretera a Cinctorres, i la núm. 19, Assagador dels Horts dels Frares, en el terme municipal de Forcall (Castelló) amb motiu de la petició formulada per l'Ajuntament de la localitat.  
L'objecte de l'ocupació temporal és formigonar el camí que parteix del marge esquerre de la carretera CV-124 entre el PK 4 i PK 5 que dona accés a una explotació ramadera. Aquest camí discorre parcialment per les referides vies pecuàries amb una afecció prevista de 58 metres de longitud en la via pecuària núm. 18 i de 228 metres de longitud en la núm. 19.  
De conformitat amb el que es disposa en l'article 33 de la Llei 3/2014, d'11 de juliol, de vies pecuàries de la Comunitat Valenciana i l'article 83 de la Llei 39/2015, d'1 d'octubre, del procediment administratiu comú de les administracions públiques, s'obri informació pública durant el termini d'un mes, comptat a partir de l'endemà de la publicació del present anunci en el Diari Oficial de la Generalitat Valenciana, perquè qualsevol persona física o jurídica puga examinar l'expedient i formular per escrit les al·legacions que estime pertinent, en les dependències del Servei Territorial de Medi Ambient, de la Direcció Territorial d'Agricultura, Medi Ambient, Canvi Climàtic i Desenvolupament Rural de Castelló, situades en l'av. Germans Bou, núm. 47, Edifici PROP.  
  
Castelló de la Plana, 17 de gener de 2019.- El director territorial: Antoni Lluis García Sanz.